በሀገራችን የተለያዩ ከተሞች አይ ኤስ አሸባሪውን ድርጊት በሰላማዊ ሰልፍ አወገዙ
 አይ ኤስ የተባለው የሽብር ቡድን ሊቢያ ውስጥ በኢትዮጵያውያን ላይ የፈፀመው አስቃቂ የግድያ ወንጀል እንደሚያወግዙ  የመቐለ፤ የባህርዳርና የጎንደር ከተሞች ነዋሪዎች ባካሄዱት ሰላማዊ ሰልፍ ገለጹ፡፡በክልሎቹ ዛሬ በተካሄዱ ሰለማዊ ሰልፎች የከተማ ነዋሪዎች፤የመንግስት ከፍተኛ ባለስልጣናት፣የሃይማኖት መሪዎችና ወጣቶ ተሳታፊ ሆነዋል ።የከተሞቹ ነዋሪዎቹ ህገ-ወጥ ስደት ይወቁም!በየትኛውም ዓለም ላይ የሚደረጉ ጥቃቶች በአስቸካይ ይቁሙ !የውጭና የውስጥ ጸረ ሰላም ሃይሎች በዜጎቻችን ጉዳት የፖለቲካ ትርፍ አያገኙም !አክራሪነትየከሰረ ፖለቲከኞች ሽንፈት ነው  !!በሚሉና በሌሎችም መፈክሮች ታጅበው ተቋወሞአቸውን ገልጸዋል ።አሸባሪነትን ጥቃት ከመከላከል ጎን መንግስት ከህዝብ ጋር በመሆን ህገ ወጥ ደላሎችን ወደ ህግ እንዲቀርቡና የጸረ ሽብር ህጉ አጠናክሮ እንዲቀጥል ጠይቀዋል ።የትግራይ ክልል ርዕሰ መስተዳድር አቶ አባይ ወልዱ በሰላማዊ ሰልፉ ተገኝተው ባሰሙት ንግግር ከዚህ በፊት መንግስት አሸባሪነትን  እየታገለ እንደመጣና ኢትዮጵያ አሸባሪነትን በመቆጣጠር ረገድ ለዓለም አርአያ እንደሆነች አስገንዝበዋል።ይሁንና  አሁን በሊብያ ራሱን አይ ኤስ ብሎ የሚጠራው ጽንፈኛ አሸባሪ የፈጸመው ግፍ በመኮነን መንግስት ከህዝብ ጋር በመሆን የሚያደርገው ትግል ተጠናክሮ እንደሚቀጥል አስታውቀዋል ።ሀብረተሰቡም ህገወጥ ደላሎች ወጣቶችን እያማለሉ ለሞት እየዳረጉዋቸው በመሆናቸው ህብረተሰቡ በሀገራቸው ሰርተው የተሻለ ኑሮ መኖር እንደሚችሉ ሊመክሯቸው ይገባል ብለዋል ።የባህርዳር ከተማ ከንቲባ አቶ ላቀ አያሌው በበኩላቸው በሚሊንየም ስታድዮም ተገኝተው ባሰተላለፉት መልዕክት  በተፈፀመው ሰይጣናዊ ድርጊትም የተሰማቸው  መራርና ጥልቅ  ሀዘን ገልጸው አሸባሪዎቸ በኢትዮጵያወያን የፈጸሙት ግፍ ኮንነዋል ።የሽብር ቡድኑ የእስልምና ሃይማኖትን የማይወክል ይልቁንም የእስልምና ሃይማኖትን በማርከስ በመላው አለም በሃይማኖቶች መካከል ግጭትና ጦርነት በማፋፋም የሰውን ዘር ለማጥፋት ቆርጦ የተነሳ መሆኑን ገልጸዋል ፡፡ጎንደር ከተማ ከተንቲባ አቶ ጌትነት አማረ የአሸባሪዎች ድርጊት ልማታችን ፈጽሞ ወደ ኋላ አይመልሰውም ካሉ በኋላ በውጭ የሚገኙ ስደተኞችም ወደ ሀገራቸው ተመልሰው በማልማት ተጠቃሚ እንዲሆኑ አሳስበዋል  ።ሽብርተኝነት ዘር ቀለም ሃይማኖትና ዜግነት የማይለይና በተለይም በወጣቱ ላይ ያነጣጠረ እኩይ ተግባር በመሆኑ ሽብርተኝነትን ለመዋጋት ከመንግስት ጎን እንደሚሰለፉ አሳስበዋል ።በተመሳሳይም  በሐዋሳ ፣በሰመራ ና በሌሎችም በርካታ ከተሞች የአየ ኤስ አይ ኤስ ደርጊት በማውገዝ የሃይኖታቸው ዋስትና ህገ- መንግስታችን ነው ፣የአንድነትና የመከባበር እና የሰላም እሴቶቻችንን በአክራሪዎችና ጸረ ሰላም ሃይሎች አይደናቀፍም የሚሉ መልልዕከቶችን አስተላልፈዋል ማለታቸውን ዋልታ ዘግቧል ።